text: Eclipsi de ζ Aurigae - Agrupació Astronòmica Sabadell
  Estàs aquí: Inici Observació Ara al cel Eclipsi de ζ Aurigae
  Del 24 d'octubre al 5 desembre es va produirà l'eclipsi de l'estrella eclipsant algólida ζ Aurigae.
  Aquesta eclipsant posseeix un període de 2,7 anys i passa de la magnitud 3.7 a la 4.0, només tres dècimes de magnitud de diferència en el rang visual. Des de l'Agrupació proposem la seva observació, igual que vam fer amb la seva veïna i també eclipsant algólida ε Aurigae.
  La proposta és de l'1 d'octubre fins al 31 de desembre, a fi de poder registrar les zones sense eclipsi.
  Com observar?
  Com es vulgui o pugui. Visualment, emprant el mètode de Argelander que es descriu a la circular d'Observació de variables (https://astrum.astrosabadell-labs.org/pdf/Instruccions/instruc_variables.pdf) i la carta de comparació que s'adjunta. En aquesta carta s'ha posat com a comparació a ε Aurigae, que, com se sap, és variable, però en tractar-se d'una eclipsant amb un període de gairebé 30 anys, la podem emprar per a aquesta observació visual.
  Fotogràficament, prenent unes imatges, a mínim tres, de manera que les estrelles no saturin i emprant les veïnes com a referència.
  Fotometria CCD. L'estrella de comparació a emprar més propera és la que està identificada amb una magnitud 4,7 (47 a la carta) la magnitud és V = 4,705 ± 0,013, B-V = 0,624 ± 0,024. L'estrella identificada com 32 és lleugerament variable i no s'ha d'emprar per fotometria CCD, però sí que pot ser emprada per a l'observació visual.
  Com mantenir-se al dia de l'estrella?
  Sempre es pot acudir a la pàgina web de AAVSO (https://www.aavso.org), però es pot, i s'hauria, emprar la nostra eina interna, el fòrum, en el qual ja hi ha el tema obert (https://astrosabadell.org/es/grups-d-activitats/foros/observacion-aas/111-campana-de-observacion-de-la-estrella-zeta-aurigae ).
  Com reportar les observacions?
  El comunicat en el qual remetre les observacions visuals es pot descarregar en https://astrosabadell.org/pdf/en/form_variables.xls. La raó de preferir aquest format és perquè queden fixades les estrelles de comparació emprades i, si hi hagués algun error en la seva magnitud es podria corregir.
  Les observacions CCD i fotogràfiques reduïdes es poden posar en el fòrum i/o enviar a Aquesta adreça de correu-e està protegida dels robots de spam.Necessites Javascript habilitat per veure-la..